Einar Hepsø

Einar Jakob Hepsø (født 25. desember 1926 i Osen i Sør-Trøndelag, død 27. oktober 2005) var en norsk politiker (Ap).

Han vokste opp i beskjedne kår i en fiskerfamilie på Hepsøya. Etter handelsskolen i Trondheim arbeidet han en tid i en bank i byen, deretter som lærer i Osen i to år. I 1950-årene kjøpte han sin første fiskebåt sammen med en bror.

Hepsø var medlem av Osen kommunestyre 1952–1955, 1972–1979, 1984–1991 og 1995–2003, varaordfører 1972–1977 og 1985–1986 samt ordfører 1984–1985 og 1995–2003. Han var vararepresentant til Stortinget fra Sør-Trøndelag 1977–1985 og formann i Norges Fiskarlag 1984–1994. Av offentlige verv kan nevnes medlem av sentralstyret i Norges fiskeriforskningsråd 1984–1992 og nestleder i styret i Garantikassen for fiskere 1988–1995.

Hepsø ble tildelt Kongens fortjenstmedalje i gull i 1998. Han ble æresmedlem av Norges Fiskarlag i 1996.

Referanser

Eksterne lenker 
 

Ordførere i Osen
Ap-ordførere i Sør-Trøndelag
Vararepresentanter til Stortinget
Norske fagforeningspersoner
Norske sjøfolk
Kongens fortjenstmedalje i gull
Personer fra Osen kommune
Artikler i sjøfart-prosjektet